
"En Esperantujo regas ne sole la lingvo Esperanto, sed ankaŭ la interna ideo de la Esperantismo; en 
Esperantujo regas ne sole la oficiala ĝenerala Esperantismo, — tie regas ankaŭ io alia, to ĝis nun ankoraŭ ne 
precize formulita, sed tre bone sentata de ĉiuj Esperantujanoj — tie regas la verda standardo!. (...) Vivu 
Esperanto, sed antaŭ ĉio vivu la celo kaj la interna ideo de la esperantismo, vivu la frateco de la popoloj, vivu 
ĉio, kio rompas la murojn inter la gentoj, vivu, kresku kaj floru la verda standardo!" 

Tria Kongreso 1907 en Cambridge - Zamenhof 








Revukunlaboraĵoj: La ĉefredaktisto rigardas gravaj la kunlaboraĵojn senditajn de legantoj. Tamen, pro hommanko, spac- 
limigoj en la revuo, kaj kromaj limigoj, li rezervas al si la rajton: 1-e: ne sciigi la ricevon; 2-e: ne redoni la sendaĵojn; 3-e: ne 
garantii la publikigon; 4-e: mallongigi tekstojn tiam, kiam necese; 5-e: ilin reviziigi laŭ ortografio, gramatiko kaj fakvortoj. Kiel 
gramatikan konsultfonton ni rekomendas la verkon Plena Manlibro de Esperanta Gramatiko, de Bertilo Wennergren. La signifon 
de ĉiuj vortoj netroveblaj en Plena Ilustrita Vortaro de Esperanto (2005) oni aparte klarigu per piednotoj aŭ glosaro. 


Komercaj markoj reproduktitaj celas nur ilustri kaj apartenas al la posedantoj. 


Anonctarifo: Tabelo pri prezoj de anoncoj en Brazila Esperantisto, laŭ paĝonoj. 


tutpaĝa (19x25cm) 1/2 duonpaĝa 1/3 trionpaĝa 1/3 trionpaĝa 1/6 sesonpaĝa (7,8x8cm) 
4-a kovrilo R$ (9x24cm) horizontale vertikale R$ 150,00 (kolora) 
900,00 (kolora) R$ 450,00 (kolora) (8x18cm) R$ 300,00 (8x18cm) R$ 300,00 R$ 100,00 (nigra- 

2-a kaj 3-a kovriloj R$ 300,00 (nigra- (kolora) (kolora) blanka) 

R$ 600,00 blanka) R$ 200,00 (nigra- R$ 200,00 (nigra- 


(nigra-blanka) blanka) blanka) 





Estimataj legantoj: 











Jen pretiĝis unu plia numero de Brazila Esper- 
antisto. Ni deziras, ke ĝi estu kultura kaj informa 
organo por la brazila esperantistaro. Tial ni 
kunmiksis iom da kulturo, iom da lingvesploro, 
iom da literaturo, iom da movado kaj iom da 
amuzo. Esperinde la miksaĵo plaĉos al vi. 

La nunan numeron malfermas ĉefartikolo kiu 
resumas kia estis la Olimpiaj Ludoj RIO 2016, kiu 
okazis en la urbo Rio-de-Ĵaneiro de la 05-a ĝis la 
21-a de Aŭgusto 2016. En la Olimpiaj Ludoj 2016 
partoprenis pli ol 11 500 atletoj el 204 Naciaj 
Olimpikaj Komitatoj plus du sendependaj teamoj. 








Sekvas artikolo kiu aperis en easp-kuriero pri la 
10-a Kongreso de Esperanto en Ŝtato San-Paŭlo 
kiu okazis en Belinsulo [ne estas insulo de BEL]. 

Poste venas listo de kursoj de Esperanto kiuj 
estas enskribitaj en edukado.net, kaj ni instigas 
vin enskribi viajn kursojn tie por kontroli kie ili 
okazas en Brazilo. 

Nun iru al la sekcio BEL Informas, kiu estas 
resumo de ĉefaj novaĵoj okazintaj dum lastaj 
monatoj (ni scias ke kelkaj gravaj esperantistoj ne 
uzas ankoraŭ Interreton kaj pro tio ni enmetas la 
resumon tie Ĉi). 

Sekvas artikolo pri la ple) malnova kultura 
trinkaĵo enmonde. Ekde la plej praaj tempoj de la 
homa historio ĝi estas elserĉata potenca fonto de 
inspiro, vekanto de bona humoro, kultivanto 
estetika gusto. 

Ankaŭ pri kulturo, aperas artikolo pri Olimpiaj 
Ludoj kiel suplemento de nia ĉefartikolo. 

Tuj sekve vi povos legi altnivelan artikolon pri 























Brazila Esperantisto 


ISSN 0006-9477 
Oficiala Organo de Brazila Esperanto-Ligo 
Fondita en 1907 de Alberto A. Vieira, Reynaldo Geyer kaj Everardo Backheuser 
109-a jaro, N-ro 355, Junio 2016 


“Eldona Stabo 
Cefredaktisto: Evandro Avellar 
redakcio Qesperanto.org.br 


Ĉi-numeraj kunlaborantoj: Djalma Pessata, Euripedes Barboza, Fernando Maia Jr., 
Josenilton kaj Madragoa, Maria Nazare Laroca, Paulo Sergio Viana kaj Paulo 
Nascentes 


Grafika aranĝo kaj enpaĝigo: Evandro Avellar 
Revizio kaj tradukado: BEL-asesorskipo 


Kontribuaĵojn kaj mesaĝojn sendu al la ĉefredaktisto: redakcio Qesperanto.org.br 


Pri la subskribitaj artikoloj respondecas la aŭtoroj mem 


Enkonduko 


Belstila Lngvonivelo: Ĉu eblas akiri nuntempe 
belstilan lingvonivelon sine de la esperantista 
popolo, kiu vivas alkroĉita ĉefe al la billdekrana 
tekstaro? 

Sekve vi atingos la beletran sekcion de nia 
revuo. La unuan parton okupas poemoj de niaj 
brazilaj poetoj Maria Nazare Laroca kaj Paulo 
Sergio Viana. La duan parton de la beletra sekcio 
okupas pensoj verkitaj de granda profeto Ĝibran 
Ĥalil Ĝibran en la libro PRETER LA HORIZONTO. 

Por amuzigi kaj eĉ ridigi vin, vi trovos amuzan. 
bildrakonton de Rat-Man. La lingvo de la bildstrio 
estis kapabla esprimi per admirinda sintezo 
konceptojn politikajn, filozofiajn, antropologiajn 
kaj sociologiajn. 

Sur la fina paĝo vi trovos ellernadon el Plena 
Manlibro de Esperanta Gramatiko (PMEG), kiu 
celas ordinarajn Esperantistojn, kiuj volas studi la 
gramatikon, vortfaradon, skribon kaj elparolon de 
la lnternacia Lingvo. Ĝi estas unuavice praktika 
lernilo, ne teoria verko por lingvistoj. 

Por fini tiun ĉi enkondukon, ni bezonas emfazi, 
ke nia revuo bezonas artikolojn pri plej diversaj 
temoj: vivscienco, lingvo, sociesploroj, historio, 
ktp. Precipe mankas al nia movado studi serioze 
pri nia estonteco. Do ne hezitu sendi al ni viajn 
kontribuaĵojn, proponojn kaj komentojn, sed 
zorgu ke ĝi estu konforma al la etikaj principoj de 
esperantismo. Vi povas sendi ilin al nia retadreso: 
redakcioqesperanto.org.br 





























Bonan legadon al ĉiuj! 
La ĉefredaktisto 

Sidejo: SDS-Bloco P36-Salas 301/303-Ed. Venancio lll CEP 70393-902 Brasilia,DF 


Telefono: (0xx61) 3226-1298 
Retadreso: belQesperanto.org.br Hejmpaĝo: www.esperanto.org.br 


Estraro 
Prezidanto: Evandro Avellar 
Vicprezidanto: Euripedes Barbosa 
Financdirektisto: Fernando Maia Jr. Kasisto: Cleto Galvao da Silva 
1-a Sekretario: Emilio Cid 
2-a Sekretario: Josia Barboza 
3-a Sekretario: Darci Sardinha 
Kontrola Konsilantaro 
Paulo Nascentes, Rogerio Carneiro, Sergio Neri 
Federacia Konsilantaro 
Prezidanto: Joacir Camboim 
Komitatano-A: Rafael Zerbetto 
Ĉefdelegito de UEA: Emilio Vaz Cid 

Ĉefartikolo 


Rio 2016 starigas novan 
ŝtupon por la Olimpiaj Ludoj 


Laŭ IOC-prezidanto Thomas Bach, la brazilanoj estis grandaj 
gastigantoj kaj Brazilo povas fieri pri tio. 






Enkonduko 


Pli ol fizikaj signoj de transformo, la Olimpiaj 
Ludoj kaj Paralimpiaj Ludoj Rio 2016 donis 
nematerian heredaĵon al Brazilo. Dum 47 tagoj, 
parto de la mondo kunvenis en Rio-de- 
Ĵaneiro! por festi la sportojn kaj ĉiujn ĝiajn di- 
versecojn. En la Eksterordnara Urbo, oni 
plenigis arenojn, sciis pri nia kulturo, pruvis 
nian gastronomion kaj, ĉefe, ili aprobis la 
gastemon de brazilanoj. 

















Kaj pli Rio 2016 superas 
Pekinon kaj iĝas la dua plej 
granda Paralimpiaj“ Ludoj de la 
historio. 





Enketo realigita de la Ministerio 
de Turismo pri Rio 2016 malkovris 
ke 90,524 de turistoj intervjuitaj 
intencas reveni, kaj 87874 diris ke 
a vojaĝo atingis aŭ superis la es- 
perojn. Pozitivaj nombroj montras 
a grandan sukceson de la Ludoj 
kaj metis turismon kiel grandan 
heredaĵon por Brazilo. Krom 
kapitaligi la landon, tiu sporta 
okazaĵo pruvis ke la brazilanoj 
kapablas organizi grandajn eventojn kaj 
amikeme gastigi tiujn kiuj vizitas nin. 





paralizitoj" de 
Hajdelbergo 








Dum tiu periodo, la Olimpiaj Ludoj estis 
rekonitaj kiel la plej "komentitaj, alklakitaj kaj 
disvastigitaj per Interreto" de la historio. Per tiu 
disvastigado , la mondo konis pli pri la natura 
beleco kaj nekredebla kultura riĉeco kiuj faras 





Germana poŝtmarko pri a 
"Mondaj konkursoj de la 


Evandro Avellar 


Brazilon bonegan cellokon. 


Laŭ la prezidanto de IOK (Internacia Olimpia 
Komitato), Thomas Bach, la brazilanoj estis tre 
gastigantoj kaj Brazilo povas fieri pri tio. Li 
memoris ke la kunvivado kun la diferencoj kaj 
la olimpia spirito estis ankaŭ evidentaj en la 
urbo Rio-de-Ĵaneiro . 








“Ni vivis simbolajn historiojn. Atletoj de 
Ukrainio kaj Rusio brakumis kaj gratulis sin. Kaj 
pli ol tio, oni havis la frazon de 
usonanino al ŝia kolegino: 'Leviĝu, 
ni devas fini, tiuj estas la Olimpiaj 
Ludoj'. Mi opinias ke nenio pli bone 
priskribas la olimpian spiriton kaj 
fairplay (la anglaj esprimoj fairness 
kaj fairplay estas mondvaste konataj 
kaj signifas honeston en sporto) ol 
tiu gesto kaj tiuj vortoj, "li diris. 


Rekono 





Ekde kiam. ĝi ricevis konfirmon 
kiel gastiganta lando, Brazilo laboris 
1972 en por ravi la mondon kaj atingi la 
kapablon por realigi grandan mondan 
okazaĵon. En la lastaj du monatoj, la 
sukceso estis rekonita, kaj la unuaj Olimpiaj 
Ludoj en brazila grundo restos en la historio. La 
Prezidanto de COB (Brazila Olimpia Komitato), 
Carlos Arthur Nuzman, rivelis ke la organizo de 
Rio 2016 levas la nivelon de la venontaj ludoj. 




















“Estas granda fiero fini la projekton kun nacia 
kaj internacia rekono pri la sukceso akirita. 


1- En tiu eldono de nia revuo ni uzos esperantigitajn ŝtato-nomojn kaj urbo-nomojn trovitajn en vortaro.esperanto.org.br 


2- https://eowikipedia.org/wiki/Paralimpiko 

Ni starigis novan ŝtupon por la olimpiaj kaj 
paralimpiaj ludoj kiu eniros al la historio", diris 
Nuzman, kiu ankaŭ elstarigis la socialan 
rezulton de la Ludoj, mezurita per populara 
partopreno. "En ununura semajnfino, la 
Ollmpia Parko ricevis 170 mil vizitantojn. 
Neniam estis tiel granda engaĝado en la his- 
torio de la ludoj", li konkludis. 

Kaj la prezidanto de IPC (lnternacia 
Paralmpia Komisiono), Philip Craven, ankaŭ 
agnoskis la sukceson de Rio 2016 kaj notis ke 
tiuj estis la "ludoj de la popolo.” Laŭ li, la ligo 
inter paralimpia spirito kaj kariokoj (laŭloka 
nomo de tiu, kiu naskiĝis en urbo Rio-de- 
Ĵanejro) tre ĉeestis. "Ni havis eksterordinaran 
numeron de atŭletoj kun rekordo kaj plenu- 
mado kiuj impresis pro la disvolviĝo de 
paralimpia sporto. Mi estas impresita kun de la 
preparo de naciaj komitatoj,” li diris. 





Ĉeestantoj 


Rio-de-Ĵaneiro vidis partopreni atletojn kaj 
vizitantojn de ĉiuj nacioj, sed Usono estis la 
ĉefa fonto de turistoj (18,224). Tiam, Hispanio 
(1552), Argentino (6,174), Francio (6,14) kaj 
Germanio (5,424). Entute 1.17 milionoj da turis- 





torre Ŝ 


toj suan en la urbo dum la = kuloj 





Dum tiu periodo, ili elspezis averaĝe RS 424,6 
tage. Jam la Paralimpiajn Ludojn ĉeestis 243 
mil turistoj, kiuj lasis preskaŭ RS 410 milionoj 
en la urbo. 


Domo Brazilo 


Alia sukceso de ĉeestantoj en RIO 2016 estis 
la Domo Brazilo (Casa Brasil). La du konstruaĵoj 
muntitaj sur Olimpia Bulvardo ricevis 558.200 
personojn, kiuj havis la ŝancon koni pli de la 
brazila kulturo kaj diverseco de la lando. En la 
lasta tago de vizitado, Domo Brazilo havis 




















rekordon de 31835 vizitantoj. La marko super- 
is la esperojn de organizantoj, kiuj atendis 
ricevi mezumon da 10 mil vizitantoj tage dum 
la semajno kaj 15 mil semajnfine kaj dum feri- 
oj. 





Thiago Braz brazilano kiu gajnis la oran mEdATON de 
stangosalto dum RIO 2016. 

Brazila Movado 


Bela kongreso en bela insulo 


Fonto: easp-kuriero n-ro 180 - 11/10/2016 





La 8-an kaj 9-an de oktobro 2016 okazis en Belinsulo/SP la 10-a Kongreso de Esperanto en Ŝtato 
San-Paŭlo. Nelonga, sed riĉenhava evento. Enskribiĝis pli ol cent personoj kaj efektive partoprenis 
ĉirkaŭ 80, el pli ol 30 urboj. La kongresejo, konstruaĵo apartenanta al la urba sekretario pri 
Edukado, komforte gastigis la partoprenantojn. 











Sabate (8 okt.) okazis la solena malfermo je la 10-a horo. Altabliĝis la prezidanto de EASP, Prof. 
Genildo Coelho, krom reprezentantoj de Brazila Esperanto-Ligo (Emilio Cid), de Brazila 
Esperantista Junulara Organizo (Vinicius HPR), Caragua Esperanto-Grupo (D-ro Mauricio Gomes) 
kaj la loka Esperanto-'motoro" en Belinsulo, Cristina Graaf. Prestiĝis la inaŭguron ankaŭ la 
urbkonsilanto Carlos Alberto O. Pinto, kiu salutis la kongresanojn nome de la lokaj aŭtoritatuloj. 





























Post la formala inaŭguro, sekvis vigla debato kun la publiko pri la temo de la kongreso: 
“Esperanto kaj turismo". 





Ankoraŭ dum la sabato okazis pluraj programeroj: prelego de instruisto Adriano Leite pri la 
historio de Belinsulo; prelego de Fabricio Valle pri la nova "Heroldo de Esperanto"; metiaranĝo pri 
puzlo (Antonia Sobral); metiaranĝo pri tradukado al Esperanto (P. S. Viana); unua sesio de 12- 
minutaj prelegetoj pri “Tutmonda Inform-Reto" (E. Cid), “Mia sperto en NASK 2016" (M. Laroca), “La 
plej arabeca brazilano" (J. Progiante) kaj “Volapuka koro en la landinterno de San-Paŭlo (J. Piton) 











— 


La sabato finiĝis per agrabla arta vespero, en kiu okazis teatroprezento (Vinicius HPR 
dancospektaklo (KM Studio de danca), flutoludado (F. Castro), deklamado (G. Tnuler), projekcia- 
kanta prezento (D. Sales) kaj kantado kun akompano de klavaro (Mikel Klav). 














Dimanĉe (9 okt.) matene okazis du apartaj sesioj de prelegetoj kun la jenaj temoj: “Historio de 
la Esperanta Literaturo — epokfara libro ” (PViana); “Vorto-farado' (M.Gomes); “Impresoj pri la UK 
en Nitro" (A. Araŭjo); “Vasilj Eroŝenko" (P. Viana); “Kontrolo de urba bestpopolo" (C. Graaf); “Sociala 
Grupo Lexus” (F. Valle); “Urantio” (A. Lobo); “La forgesita, amuza kaj defia vortaro" (J. Tenĉrio). 








Fine de la kongreso, oni premiis la plej bonan prelegeton laŭ voĉdono de la kongresanoj mem. 
Venkis Cristina Graaf, kiu prelegis pri urba bestloĝantaro. Gratulon! 


Ankoraŭ en la dimanĉa mateno prelegis Alfredo Aragon pri “La plej bona amerika komponisto”. 
Krome, okazis metiaranĝo pri tradukado (P. Viana). 


Post la tagmanĝo oni fermis la kongreson. 
Dum la tuta evento funkciis bona, varia libroservo. 
Laŭ raporto sendita de Paulo S. Viana kaj ĉi tie iom resumita) 





Kursoj de Esperanto 


Kursoj enskribitaj ĉe http://edukado.net/kursejo 
e 


Nomo 
Baza kurso de Esperanto 








Kursgvidanto 
Cesar Dorneles Soares 





Brazila Spiritisma Federacio Maria das | 






































ntensiva Kurso de Esperanto EAB 
Kolombo de la Paco Esp-Grupo 
Kultura Kooper. de Esperantistoj 
Kurso de Esperanto 

Universidade Federal Fluminense 




















Dores Goes 


Josias Ferreira Barboza 
Henrique Daniel 
Raymundo Souza 
Fabio Santos 

Helder Viera Lopes 





= «dilkadone 


Porto Alegre - RS 
Brasilia - DF 


C. Educacional E. Barsanulfo Victor Resende Uberlindia-MG 
Esperanto por komencintoj Aida Maria Mendes Uberlindia-MG 
Esperanto-Grupo L.L.Zamenhof Paulo Carvalho kaj aliaj Rio-de-Ĵanejro 
Grupo de Esperanto da FEEB Cicero Gabriel C. Soares Salvador BA 





Brasilia - D.F. 
Rio-de-Ĵanejro - RJ 
Rio-de-Ĵanejro 

Alto Paraiso de Golas - GO 
Rio de Janeiro - RJ 





Aliaj informoj pri la kursoj vidi http://edukado.net/kursejo (Se vi deziras ke via kurso aperu en venonta 
Brazila Esperantisto bonvolu aldoni ĝin en retpaĝo edukado.net) 


Se vi deziras lerni Esperanton per Interreto ni 


sugestas jenajn retpaĝojn: 


O que € o Esperanto? 


Ele € uma lingua muito ŭtil para a comunicacĝo internacional. 


1 - http.//lenu.net 


me - http://kurso.com.br 
ax 5 - hitp.//leam.esperanto.com/pt/ 


"A ideia interna do Esperanto 6: sobre um 
fundamento linguistico neutro derrubar os muros 
entre os povos e acostumar os homens a ver no 
seu proximo apenas um ser humano e um irmŝo.” 


ESPERANTO 


Leciono 2 ] d 
Leciono Vv ADA / p 
Leciono 4) E k 

~„» LSperanto 
Leciono 8 4 
Leciono 0 
Leciono 8 
lno 9) 
Leciono 
Leciono uu 


Fina ekzameno | /' 


dio == ĉ Esperanto? 


Q Creditos 

proximo 


1. Amiko Marko 


Texto Palavras novas Gramatica Exercicio 1 Exercicio 2 Exercicio 3 


Clique nas palavras para ver sua traduc3o. 


EI=” uzu 


Marko estas mia amiko. Li estas lernanto kaj sportisto. Li nun sidas en ĉambro kaj lernas. Sur tablo estas paperoj 
kaj libroj. Ĝi estas skribotablo. La libroj sur la tablo estas lernolibroj. 


La patro kaj la patrino de mia amiko ne estas en la ĉambro. Ili nun laboras. Lia patro estas laboristo, li laboras en 


hotelo. La patrino instruas. Ŝi estas instruistino. 


proximo 


(B) Surbaze de la Zagreba metodo, Aŭtoroj, Aldonu lingvon, Kontakto 

Brazila Movado 





4-a JRN: sukcese okazis! 





La 26-an ĝis la 29-a de majo 2016 sukcese 


okazis la 4-a Junulara Renkontiĝo de 
ordoriento, en Barra de Sŝo Miguel/Alagoas, 
organizita de Brazila Esperantista Junulara 
Organizo (BEJO). Ĝin partoprenis 13 homoj, ĉe 
kiuj estis gravaj aktivuloj — junaj kaj plenkreskaj 
— por pridiskuti la movadon en Nordoriento. 
Prelegis unue Querino Neto, ĉeforganizanto, 
fiska konsilanto kaj reprezentanto de BEJO, kiu 
parolis pri la agado de junularaj organizoj en 
kaj ekster Esperantujo. Li ankaŭ parolis pri sia 
aboro en AIESEC, unu el la plej grandaj 
junularaj organizoj en la tuta mondo, kiu 
pridiskutadas komunajn temojn, kiel 
mondcivitaneco kaj interkomunikado de 
kulturoj. 
Plue prelegis Aristophio Alves, sekretario de 
Alagoa Asocio de Esperanto kaj instruisto pri 
Esperanto kapabligita de Internacia Esperanto- 
Instituto (IED, kiu parolis pri sia kariero en la 
movado kaj la ŝancoj, kiujn li ricevis pro sia 
aktivado. 

Finfine prelegis Liana Dias, verkistino, kiu 
verkis libron sub la titolo “Amo-libro: la amo 
unuigis du korojn per Esperanto”, en kiu ŝi 
rakontas ĉion pri sia amrilato kun alia 
esperantisto. 

La partoprenantoj ankaŭ konis la paradizan 
























































BEL informas 


belecon de la Gunga Plaĝo, unu el la plej famaj 
en la ŝtato, kaj havis la ŝancon opini pri la 
movado kaj proponi solvojn ĉe gravaj 
esperantistoj kiel Nubia Sobral (prezidantino de 
Alagoa Asocio de Esperanto), Wendel Pontes 
(vicprezidanto de Pernambuka Esperanto- 
Asocio) kaj Jairo Nunes (kunordiganto de 
Pernambuka Esperanto-Asocio). 

Kontrolu fotojn en: 

https://www.facebook.com/jrnesperanto/ 











Brazilano gajnas la premion 
Minnaja 


La brazilano Rafael Henrique Zerbetto, 
eksprezidanto de BEJO, rangis je la unua 
pozicio en la kategorio Plejbona Eseo de la 
Belartaj Konkursoj fare de UEA dum la 101-a 
Universala Kongreso de Esperanto okazinta en 
itro, Slovakio. La unua rango, konata kiel 
premio Luigi Minnaja, estis pro la eseo “La 
influo de Esperanto en la verkaro de Joĝĉo 
Guimaraes Rosa". Gratulon al Rafael pro tiu 
konkero! 





























Verkisto: Guimarĝes Rosa 


BEL informas 


El Brazilo pri Kubo kaj 
Usono: nova E-filmo debutas! 


ua 





“Trans La Florida Markolo” estas 30-minuta 
dokumenta filmo, kiu registras historian 
momenton. Temas pri la unua laŭleĝa vizito de 
Usonaj Esperantistoj al Kubo poste 54 jaroj da 
malpermeso. Krome, la filmo ankaŭ reliefigas 
kiel Esperanto povas helpi en tiaj situacioj. La 
dokumentfilmo estas de la brazila ĵurnalisto 
Fabjo Montejro, kun teksto de la la kubano 
loĝanta en Usono Orlando Raola. 








Spektu: https://VYVoutu.be/6UP9XNdkDsE 


Leĝoprojekto 6.162/2009 





La 13an de septembro 2016, la Eduka 
Komisiono de la Deputita Ĉambro aprobis la 
antataŭilon al la Leĝoprojekto 6.162/2009 
ŝanĝante la Leĝeron Nl de la art. 56 de la Leĝo 
de Direktricoj kaj Bazoj de la Nacia Edukado — 
portugale; LDB-AM 56: ss e ka III — 
aldoniĝos unu moderna fremda lingvo, kiel 
deviga disĉiplino, elektita de la lerneja 
komunumo, kaj unu dua, inter kiuj akcepteblas 
Esperanto, nedevige, laŭ la disponeblecoj de la 
institucio;” 























Tiu venko rezultas de la laboro de ĉiuj 
esperantistoj reprezentitaj de la partnero de 
Brazila Ĉambro de la Lingvo Internacia 





Brazila Movado 














Esperanto — CBLIE kaj Brazila Esperanto-Ligo — 
BEL, kies teamo ne ŝparas penadojn por atingi 
a celon gravuri la nomon Esperanto en la LDB. 

















Jen granda venko, tamen, ni havas aliajn 
venkotajn batalojn, ĉar la Projekto subiĝos al 
diskutado kaj voĉdonado de tri Komisionoj, 
nome: Konstitucio kaj Justico de la Deputita 
Ĉambro; Edukado; kaj Konstitucio kaj Justico 
de Federacia Senato. Do, estos disversaj bariloj 
ankoraŭ superotaj, kio postulos de la teamo 
multan lertecon dum la negocado kun 
parlamentanoj de malsamaj politikaj pozicioj. 











Tial ni petas la kunlaboron de ĉiuj por 
klopodi ne ligi la nomon Esperanto al iu ajna 
politika parto aŭ parlamentano per ajna 
amaskomuniklo. Ni atendu kaj fidu! 





Publikigita akademia verkaĵo pri 
Esperanto 


Kiel unua rezulto de magistriĝa laboro 
aperis “A estrutura silabica em esperanto" (“La 
silaba strukturo en Esperanto), akademia 
verkaĵo de Karina de Oliveira. Karina estas 
BEJO-ano kaj magistriĝas en la Universitato de 
San-Paŭlo pri tiu temo. Ŝi bakalaŭriĝis pri 
Beletro en la sama universitato kaj ankaŭ 
studas en la postdiplomiĝa kurso pri 
mterlingvistiko en la Universitato Adam 
Mickiewicz en Poznano, Pollando. Karina estas 
apogata de la apogfonduso al la junulo en 
Poznano, de BEJO. 

















Aliru la verkaĵon kaj ties resumon ĉi tie: 
https://goo.gl/hDP7d3 

Vito aŭ vinberujo estas genro el la familio 
vitacoj (Vitis), arbusto produktanta vinberojn. 


Vinberoj, uvo (el la latina Uva) aŭ traŭbo (el 
la germana Traube) estas beroj rikoltataj de 
vito el la familio Vitacoj. Ili estas ofte uzataj por 
suko (mosto), vino, ĵeleo, sekvinberoj, aŭ 
manĝataj krude. 


Vino (el latina vinum) estas alkohola trinkaĵo, 
kiu ekestas per fermentado de fruktosuko. En 
strikta senco la fruktoj devas esti fruktoj de 
vitoj (vinberoj ĉefe de la specio Vitis vinifera) 
pere de la alkohola fermentado de ties mosto 
aŭ suko. 





La fermentado produktiĝas per la metabola 
agado de gistoj kiuj transformas la sukerojn de 
la frukto en etanolo kaj gaso en formo de kar- 
bona dioksido. La sukero kaj la acidoj kiuj 
havas la fruktoj de Vitis vinifera faras ke tli 
sufiĉas por la disvolvigo de la fermentado. 
Tamen, la vino estas produkto de aro de me- 
diaj faktoroj: klimato, latitudo, altitudo, horoj de 
lumo kaj temperaturo, inter variaj aliaj. Prok- 
simume 667 de la tutmonda rikolto de vinber- 
oj dediĉatas al la vinproduktado; la resto estas 
por ties konsumo kiel frukto. Spite tion la kul- 
tivo de la vito kovras nur 0,52 de la kultivebla 
grundo en la mondo. 


Oni donas la nomon de «vino» nur al la 
fluidaĵo kiu rezultas el la alkohola fermentado 
ĉu totala aŭ parta, de la suko de vinberoj, sen 
aldono de ila substanco. En multaj naciaj aŭ in- 
ternaciaj juroj oni konsideras vino nur la fer- 
mentitan trinkaĵon farita el Vitis vinifera, spite la 
fakton ke oni akiras similajn trinkaĵon el aliaj 
specioj kiaj la Vitis labrusca, Vitis rupestris, ktp. 








Mondo de la Vino p$ 


Evandro Avellar 


La kono de la faka scienco pri la prilaborado 
de vino nomiĝas Vinscienco (sen enkalkuli 
ankaŭ la procezojn de kultivo de vinberujo). La 
scienco kiu okupiĝas nur pri la biologio de la 
vito, same kiel pri ties kultivo, nomiĝas am- 
pelologio. 





Ekde pratempoj la homoj observis, ke la 
odoro de fruktoj ki 
estigis 'alkohola. 
vinon. 


RK ——— 


uj falis teren post kelkaj tagoj 
Eble tiel naskigis la ideo fari 





———— 


La historio de vino daŭras dum mioj da jaroj 
kaj estas proksime interplektita kun la agrikul- 
tura historio kaj okcidenta civilizo. 


La produktado de vino estas, laŭ opinioj de 
amĥeologoj, devena de Malgrand-Azio. Ĝi estas 
tre malnova, ĉar oni trovis potojn pli ol 8000- 
jaraĝajn, kiuj entenas kernetojn de kultivitaj 
vitoj. Jam en antikva Egiptujo vitkultivado kaj 
vinfarado estis enradikiĝintaj kaj gravaj eko- 
nomiaj trajtoj En mitologioj (Oziriso (en 
Egiptujo), Dionizo (en Grekujo), Bakĥo (al la 
romianoj), Gilgameŝ en Babilono), personigas 
vinon, ties ebriigajn virtojn, aŭ ties alstrebadon. 
En la kristana religio vino simbolas sangon de 
Kristo kaj estas uzata en la Sakramento de 
Komunio (personigo de la dio). 


lao 




















1 - Mi preferas la vorton "VINBERO" ĉar ĝi estas simpla vorto komprenebla kaj konstruata surbaze de la krea kapablo de Esperanto 
anstataŭ la neanalizeblaj novaj radikoj (neologismoj). Legu: http://bonalingvo.net/ 


Mondo de la Vino »f 


Ĉu adiaŭo al korkŝtopilo? 


Laŭ PIV: kork/o - Ŝtopilo el tiu materialo por ŝtopi 
botelojn ks: sur la korko (la botelo) havis ruĝan 
sigelon; li forte enŝtopis la korkon; korktirilo; 
korkogusta vino (al kiu malbona korko donis 
nedezirindan guston). 





Korkokverko en Portugalio (Sobreiro en la portugala) 


Fakte jam ekzistas, cele de longdaŭra fer- 
mado de vinboteloj, multaj alternativoj por la 
altvalora naturproduktaĵo "korko". La plej bona- 
jn. fizikajn proprecojn la fakuloj atribuas al la 
ŝraŭbfermiloj: tiuj estas nevenkeble malmul- 
tekostaj, fermas absolute hermetike kaj evitas 
fremaguston. Speciale alloga kaj valoraj estas la 
longa kapsulo kun longa ŝraŭbkanelo - elstaraj 
vinfaristoj nuntempe uzas ĝin ankaŭ por pintaj 
vinoj (kaj tio estas utila por la ĝenerala ak- 
cepto de tiu ĉi porbotela fermilspeco). 

Laŭspertaj empirioj jam delonge ekzis- 
tas: prov-vinoj de la Esplorinstituto Geis- 
enheim/Germanio jam ekde 35 jaroj estas 
fermataj per tiuspecaj turnfermiloj. Same 
bonkvalita - sed pli kosta ol la plej bona 
korkŝtopilo - estas la Tustrezista ŝtalfermi- 
lo" farita el nobla ŝtalo", kiu garantias por la 
vino nekredeble longan vartenejan 
stokadotempon, sen ke tiu pliaĝiĝas - vivaj 
vinoj restas vivaj. Pintgastronomoj taksas 
tiun econ pozitive, sed optike ĝi ankoraŭ 
bezonas alkutimiĝon. 











1.Nobla novulo: ŝtopilo el vitro 
2.Sinteza korko 

3.Bonkvalita, sed kosta: la korko. La longa kapsulo protektas 
ankaŭ unuaklasajn vinojn 

4.Sraŭbfermilo estas la plej malmultekosta 


Aŭlflanke la afero por "Vino-Lok"(ŝtopilo el 
vitro) ne estas tiom malbona. Antaŭ kelkaj jaroj 
tiu ĉi nova gustoneŭtrala vitrofermilo estis sur- 
merkatigita; enkonstruita sintezmateriala ringo 
garantias hermetikan fermon kaj pro tiu ŝtop- 
granaĵo la botelo estas denove fermebla - 
tamen sufiĉe kosta por la vinproduktanto, ĉar li 
devas aĉeti, aldone al tiuj ĉi fermilotipoj, la ad- 
ekvate taŭgajn botelojn. Alumini-kapsulo 
montras al konsumanto la nedamaĝitecon kaj 
ebligas la senhelpilan malfermon de la 
botelo. 

La natura korko do ricevis grandan 
konkurencantaro, kiu tamen ne vere 
malutilis al la vinkulturo. Altkvalitaj 
pintvinoj ankaŭ estonte estos enbole- 
ligataj per kvalite altvaloraj naturkorkaĵoj - 
almenaŭ tiom longe kiom ekzistas kaj es- 
tas vivtenataj la korkoverkoj (Quercus 
suber). Ĉiuokaze, ĉe la serĉado por al- 
temnativaj  ŝtoploj por vinboteloj 
prezentiĝas multaj bonkvalitaj elirvojoj. 

Olimpiaj Ludoj 


Laŭ Plena Ilustrita Vortaro de Esperanto [PIV] la vorto Olimpi/o, 
signifas: Urbo en Peloponezo, kie staris fama templo de Zeŭso 
(21935E, 37939N). Kaj Olimpia, rilata al Olimpio: la Olimpiaj ludoj 
(helenaj sportkonkursoj en Olimpio kaj modernaj sportkonkursoj, 
okazantaj ĉiun kvaran jaron inter ĉampionoj el ĉiuj landoj). 

En PIV oni ankaŭ trovas la vorton Olimpik/oj = Olimpiaj ludoj, 5 
sed la vorto Olimpikoj estas neanalizebla nova radiko anstataŭ uz 
simplan vorton kompreneblan kaj konstruatan surbaze de la krea 
kapablo de Esperanto, do laŭ libro "La bona lingvo" de Claude 
Piron, oni proponas uzi la jenan vorton: "Olimpiaj Ludoj”. 























qi 











Templo de Zeŭso 


La Olimpiaj Ludoj havas longan tradicion. Oni ne plu scias veran originon de la antikvaj Olimpiaj 
Ludoj, sed estas multaj legendoj pri tiu temo. Unuafoje dokumente menciitaj ili estis en la jaro 
776 antaŭ Kristo en Grekio, sed tiuj certe ne estis la unuaj ludoj. Tiutempe lli estis plejparte regiona 
afero, kun nur unu konkuro, la stadiona kuro (192 m). 

Poste aldoniĝis pliaj konkuradoj: tiutempe la sportistoj konkuris pri kurado (longaj kaj mallongaj 
distancoj), pentatlono (kuro, longosalto, lancoĵeto, diskoĵeto, lukto), pugnoluktado (aŭ pankracio, 
lukto kaj pugnobatalo) kaj ĉevalvetkuro, pentatlono. Lastan tagon de la evento poetoj kaj filozofoj 
povis prezenti siajn verkojn kaj ideojn. La lastaj Olimpiaj Ludoj de la antikva epoko okazis en la 
jaro 395 post Kristo: La imperiestro Teodozio malpermesis pliajn ludojn pro ilia pagana karaktero. 

lin remniciatis la franca barono Pierre de Coubertin en la fino de la 19-a 
jarcento. La Ludoj pli bone konataj kiel la Someraj Olimpiaj Ludoj, okazas 
" ĉiun kvaran jaron ekde 1896 kun escepto de la jaroj dum la unua kaj dua 
mondmilitoj. En 1896 la unua Olimpiaj Ludoj de la nuntempo okazis en 
Ateno (295 viroj el 15 landoj en 42 konkuroj). Speciala versio de Olimpiaj 
| Ludoj por vintraj sportoj, nomata la Vintraj Olimpiaj Ludoj, komenciĝis en 
| 1924, sed ekde 1994 tiuj ĉi ludoj ne okazas dum la sama jaro kiel la Someraj 
"| Olimpiaj Ludoj. 

La idealoj de De Coubertin speguliĝas pli bone en la kredo:”La plej grave 
ĉe la olimpiaj ludoj ne estas venko, sed partopreno, kiel ankaŭ en la vivo la 
plej grave ne estas venko, sed strebo al celo. La plej grave ne estas 
venkinte, sed bone luktinte. ” 

La plej konata simbolo de Olimpiaj Ludoj estas la flago kun la kvin 
diverskoloraj implikitaj ringoj sur blanka fono. La ses koloroj: blanko, ruĝo, bluo, verdo, flavo kaj 
nigro estis elektitaj, ĉar la flago de ĉiu lando en la mondo entenas almenaŭ unu el tiuj koloroj. 
Krome la nombro de la ringoj reprezentas la kvin kontinentojn (laŭ la klasika nombrado). La flago 
estis dezajnita en 1914 kaj estas elmetita ekde la Someraj ludoj de la jaro 1920 en Antverpeno. 

La malfermaj ceremonioj enhavas serion de tradiciaj eroj, kiuj estas priskribitaj en la ĉarto de 
Olimpiaj Ludoj. La ceremonio komenciĝas kutime per la suprentiro de la flago kaj la ludo de la 
nacia himno de la gastiganta lando. Sekvas diversaj artistaj spektakloj (muziko, kantado, danco, 
teatro), kiuj reprezentas la gastigantan landon. Grando kaj komplekso de la ceremonioj daŭre 
kreskas, ĉar ĉiu gastiganta lando strebas superi sian antaŭulon. 











La barono Pierre DE COUBERTIN 


1. Bonvolu legi en la reto la libron "La bona lingvo" de Claude Piron: en http://esperanto.org.uk/eldonoj/piron/transskriboj/La bona lingvo 1997.html 


Brazila Movado 





EKOR (Esperanta Kunfratiĝo de Okcidenta Regiono) en 
Olimpiaj kaj Paralimpiaj Ludoj RIO-2016 

Lingva Angulo 






BELSTILA LINGVONIVELO 


Pri la belstila lingvonivelo de Esperanto kadre de (aŭ fronte al) la 
kibernetika E-komunikado 


Ĉu eblas akiri nuntempe  belstilan 
lingvonivelon sine de la esperantista popolo, 
kiu vivas alkroĉita ĉefe al la bildekrana tekstaro? 
Ni konstatas, ke la rapide furora kaj faciluza 
utileco kaj praktikeco de Esperanto draste in- 
fluas kontraŭ la uzo de la formala kaj klera 
nivelo flanke de la esperantistoj forĝitaj en In- 
terreto. Kaj, en la nuno, tiu ĉi komunumo 
formas la plimulton el la esperant-uzantoj. 

Nu, komence ni bezonas reliefigi, ke ĝener- 
alsence, ni estas kontraŭ ia ajn lingva ant- 
aŭjuĝo, jen la antaŭjuĝo kontraŭ la ordinaruzaj 
dirmanieroj, jen kontraŭ la altstilaj dirmanieroj. 
[Ni klarigas, ke ni aparte ne regas kiel konvene 
la bonan lingvonivelon, sed ni almenaŭ ĉiam 
klopodas imiti la grandulojn pri gramatikaj nor- 
moj kaj dirmanieroj (eĉ se penante ne fali en la 
tedan pedantismon). Ni defendas la tezon, ke 
estas prefermde erar tie kaj tie, provante 
senĉese atingi la supron, ol eraradi kaj lamadi 
ĉie kaj ĉie, ordnaraĉe, en la stagnemiga 
malsupro.) En principo, ĉiu uzu la lingvon, kiun 
li konas kaj volas uzi, libere kaj sen ĝenoj. Pli 
gravas la komunikeco de la lingvo. 

Sed rimarkeblas, kiel fakto, ke estas du seri- 
ozaj neŭrosociaj fenomenoj, kiuj estas emantaj 
forgesigi onin pri la Esperanto-modelo postla- 
sita de la grandaj verkistoj el la pasinteco. La 
unua estas la dezirego “paroli skribe” per la 
modernaj virtualaj komunikloj, kio faras multa- 
jn homojn eĉ fluaj uzantoj de la lingvo, sed 
samtempe ekstreme neglektemaj kaj malaten- 
temaj rilate la stilon de la majstraj verkistoj, kiuj 
estas baze la veraj gramatikistoj kaj stilnormis- 
toj de Esperanto. [Tio ne volas diri, tamen, ke la 
baza lingva stilo de Esperanto ne devas evolui 
nek rigardi al la estonteco. La kritika demando 




















Josenilton kaj Madragoa 








estas, ke nuntempe noteblas influo de nenia 
stilo, nek pasea nek futurisma.) 

La dua fenomeno estas, ke preskaŭ neniu plu 
legas presitajn esperantajn librojn, nek klasika- 
jn nek modernajn, kaj tio emas transformi Es- 
peranton en malbelan aŭ eĉ monstran lingvon, 
post eble 30 jaroj. 

La lama zorgo, ke Esperanto ne distrans- 
formiĝu en dialektojn, substituiĝos al tio, ke ĝi 
ne transformiĝu en senstilan, sengramaktikan 
kaj malelegantan lingvaĉon, pro manko de 
alirado al modelaj tekstoj. 

Ĝis antaŭnelonge Esperanto estis alirata ĉefe 
tra la literaturo kaj tra didaktikaj libroj. Nun- 
tempe, tamen, la lingvo jam estas sufiĉe vaste 
egata kaj parolata en Interreto (ĉefe post la 
retkursoj), kaj la homoj Jam avide 
ekkomunikiĝas en Esperanto, surbaze nur de 
kelkmonata lernado, profitante la facilan 
regadon de la baza tujposta komunikiga nivelo. 
Sed, tamen, ĝuste pro tiu rapida baza 
komunikebleco de la lingvo, oni emas preter- 
asi la konstruadon de firma kaj norma stilo, ki- 
un nur la libroj legataj dum multa tempo 
kutimas provizi. 

Kaj nun? Kion fari? Ĉu silenti antaŭ la ĉiesa 

















svarmo da stilaj malbelaĵoj kaj gramatikaj 
krudaj eraroj, favore al la lingva demokratio, aŭ 
vigle kampanji por la elernado de la lingvo per 
la bonaj gramatikoj kaj stilmodelaj presaĵoj? 

Kaj ĉio tio por ne paroli pri la epidemio de 
forgesemo kiel rezulto de la magnetaj tem- 
pestoj kaj de la postmodernaj kolektivaj stres- 
statoj, kio postulus kongresgrandan kolokvon 
por kompreniĝi. 

Ĝustatempe, rimarkindas, ke paroli ĝuste ne 
estas parol nepre malfacile. 

La tuta esperanta gramatiko estas tiel genie 
strukturita, ke ĝi ebligas, ke oni esprimiĝu ĝuste 
per diversaj niveloj de gramatikeco. Multaj ho- 
moj esprimiĝas klare kaj bone dum la tuta 
vivo, lerninte nur la bazajn regulojn, dum aliaj 
same esprimiĝas per la pli profundaj kaj altstil- 
aj reguloj de gramatiko kaj de stilistiko. Kaj la 
baza kaj la supera regularoj estas elaste sufiĉaj 
por la ĉiutaga esprimado, depende de ĉiu ndi- 
vidua gusto, emo, prefero, bezono aŭ eĉ per- 
soneco. 





LIngva Angulo 





Paroli kaj skribi sufiĉe bone, simple kaj klare 
en la baza nivelo estas agrabla al ĉies in- 
telektoj. Tio estas arto plej ofte regata nur de 
tiuj genioj pri la simpleco aŭ de tiuj sindediĉaj 
legantoj kaj skribantoj de la lingvo, tio estas, de 
tiuj, kiuj bezonis multe poluri sian stilon, por 
atingi la supron de la simpleco. 





“Neniu luziiĝu: oni atingas la simplecon nur 
post multa laboro.” — Clarice Lispector 


Kaj parafrazante Yogananda, direblas, ke la 
perfekta lingva klerulo de la nuntempo estas 
tiu eraremulo de la pasinteco, kiu neniam 
rezignis pri sia disvolviĝa klopodado. 

Plej grave estas, ke ĉiu el ni praktikadu 
senĉese la lingvonivelon, kiun ni jam akiris, 
skribe kaj parole, sed ĉiam faru klopodojn por 
ellerni la lingvon, de la punkto, kie li estas ĝis la 
senfino, apogante sin sur la klasikaĵoj de la alta 
literaturo kaj esplorante la gramatikon en ties ĉi 
niveloj kaj eblecoj, senĉese, sen feria tago, ĉefe 
se li intencas postlasi al la aperanta inteligen- 
tega generacio de infanoj la Esperantomode- 
lon, kiun L. L. Zamenhof, la plej inteligenta 
apriora lingvoiniciatinto de la tuta mondo, 
postlasis al la estonteco. 








v NOU. 


O mu ~m 3 e DUO Ln MI 


O- OIN 





v NOU 


O nn -Ĵ-=J v=D Dnu IM 


Beletro 








14 Piediranto 


OOI 


Nevidebla en homamaso, 

la vagabonda rigard' de l' poeto 
stumblas ĉe revoj kaj sekretoj 
de preterpasantaj vizaĝoj. 


Meze de l'amaso, li ne tristas; 
angorojn tranĉante kaj himerojn 


por nutri siajn versojn neperfektajn. 





Sed komplico de Dio, 
persistas la poeto tutcerta, 
ke ĉiu preterpasanto 

estas mondo, kiu Lian lumon 
orbitas, kaj ne scias. 


Maria Nazare Laroca 


Fonto: nazarelaroca blogspotcom 


Dato: 24/08/2016. 





Muziko 


Streĉu la orelon, ĝi estas muziko. 
Momenton silentigu la koron, 
plonĝu en la profundegan oceanon, 
en la nekonatan vakuon, 

en la regnon de ridantaj koloroj, 
de gustoj sen kontraŭflanko. 
Atentu pri la lando de harmonio, 
ĝi vin restarigas, 

vin lulas. 

Muziko estas spirblovo, 

ventumo de plumo, 

blua kiso, 

kristalo. 

Sen muziko la mondo malfariĝus, 
malintegriĝus la astroj, 

orfiĝus ĉiuj poemoj. 

Vimem estus orfo, senrimede. 


Ave, muziko. 


Paulo Sergio Viana 








Fonto: blogdopaulosergioviana.blogspotcom 
Dato: 11/09/2016 


Pensoj 


Ĝibran Ĥalil ĜIBRAN (n. 6-a de januaro 1883 en Libano 
— m. 10-a de aprilo 1931 en Nov-Jorko) - libana poeto kaj 
artisto, kiu famiĝis pro, nter alie, siaj verkoj La Profeto 


(1923) (tradukita al pli ol 100 lingvojn) kaj Jesuo, la Filo de 
la Homo (1928). Reprezentanto de siri-usona skolo en 
literaturo. Li kombinis partojn de okcidenta kaj orienta 
mistiko. 


Mi lemis silenton el la ĉarlatano, 
kaj komprenemon el la fanatikulo; 
el la malfablulo mi lernis ĝentilecon. 
Estas strange ke mi ne rekonas dankemon 
al iu el jenaj tri majstroj. 





kxx 


La tribuno de la homaro estas ĝia koro silenta, 
ne ĝia menso babilema. 


kxx 


La menso estas spongo, kaj la koro, rivereto. 
Cu ne estas strange ke la plimulto el ni preferas 
sorbadon anstataŭ fluadon? 


kxx 


Kelkaj personoj kredas ke mi okulsignas al ili kiam, 
vere, mi nur fermas miajn okulojn por ne vid ilin. 


kxx 


Kelkaj homoj aŭdas per siaj oreloj, 
aliaj per siaj stomakoj, 
aliaj per siaj poŝoj, 
kaj aliaj tute na aŭdas. 


kxx 


Kiam vi atingos la koron de la vivo, 
tiam vi vidos ke vi ne estas 
pli supera ol la krimulo, 
nek malpli supera ol la profetoj. 





Beletro 





Tiuj verkoj estas el la libro 
PRETER LA HORIZONTO. Vi 
povas aĉeti ĝin en nia retpaĝo: 


belabutiko.esperanto.org br 

Brazila Movado 


Forpasoj 


Manoel Borges dos Santos (1926/2015) 


LA PORTOS “ORPASIDS 





Atingis nn la 


malĝojiga informo, 
ke la 15-an de 
decembro 2015 


forpasis en Muritiba, 
ŝtato Bahia, Manoel 
Borges dos Santos, pli 
konata kiel Dokito, 
unu el la plej aktivaj 
kaj sindonaj agantoj 
por la eŭtrala 
nternacia Lingvo en 
o = Brazilo. 

Manoel Borges naskiĝis la 27-an de februaro 
1926, en la vilaĝo Itanage, municipo de 
Livramento de Nossa Senhora, ŝtato Bahia. Li 
eklernis Esperanton en 1940, kiam li estis 14- 
jara, kaj restis fidela al la lingvo kaj al la idealoj, 
igita al ĝi, ĝis la lasta momento de sia vivo. En 
1945, Dokito sendis leteron al Ismael Gomes 
Braga, kiu afable respondis ĝin. Poste Dokito 
ricevis kelkajn pakaĵojn de esperantaj libroj, 
donaco de Ismael - la apostolo de Esperanto 
en Brazilo. Dum multaj jaroj Manoel Borges 
instruis Esperanton en la urboj Muritiba, Vitoria 
da Conquista, Serrinha, Ilheus, Cachoeira, 
Brotas de Macaubas, eĉ en la Fakultato de 
Filozofio de Bahia. Por perfektigi siajn lingvajn 
konojn, li ĉeestis la superan kurson de la 
kaliformia Universitato de San-Francisko en 
1996. Fariĝante oficisto en la Brazila Instituto 
pri Geografio kaj Statistiko, Manoel komencis 
instrui Esperanton al siaj kolegoj. Li fariĝis 
membro de Brazila Esperanto-Ligo (BEL) kaj de 
Universala Esperanto-Asocio (UEA). Li estis 
vicdelegito de UEA en Muritiba kaj faka 
delegito pri instruado kaj religio, kaj partoprenis 
en pluraj naciaj kaj internaciaj esperantaj 
aranĝoj. 

Li diplomiĝis pri Beletro en la Katolika 
Universitato de la urbo Salvador, en 1984. 




















































































Manoel Borges estis talenta poeto kaj verkis 
poemojn en portugala kaj en Esperanto. Liaj 
poeziaĵoj aperis interalie en la revuoj Brazila 
Esperantisto, La Lampiro, Monato. Li publigis la 
poezian libron “Vibracoĉes Plurais” (Pluraj 
Vibroj). En la jaro 1981, UEA distingis lin per la 
premio “Nova Talento". 

Manoel Borges agadis kiel publika oficisto kaj 
instruisto de la lingvoj portugala, angla kaj 
Esperanto. Li scipovis ludi sep muzikajn 
instrumentojn. 

Adonis Saliba en interreto skribis belajn 
vortojn pri Dokito, jene: 

(..) Ho, Dokito! Vi hodiaŭ jam flugas al la 
universo de nia konstelacio de esperantistoj, 
kiuj tiommulte produktis samnivele kiel vi. 
Flugu mia amiko, flugu ĉiam per la oraj flugiloj 
de viaj vervoj. Vivu hodiaŭ en la sferoj de la 
bonan animoj, de la sentoplenaj homoj. Ke nia 
Dio, ĉiam funde respektata de vi, laŭde 
trumpetos viajn ĉiam karajn vortojn, vestitajn 
en elegantaj rimoj. (..) certe, niaj koroj, 
respektoplene, karese memoros viajn fratajn 
kaj reliefigajn legindaĵojn. 

La forpaso de Manoel Borges signifas 
grandan perdon por la Brazila Esperanto- 
Movado, sed la memoro pri li daŭre vivos. Plej 
korajn kondolencojn en la nomo de Brazila 
Esperanto-Ligo al la tuta familio. 












































Euripedes Alves Barbosa 
Vicprezidanto de Brazila Esperanto-Ligo 





Bildrakonto 

ESPERO ESTAS LA LASTA KIU MORTOS. MI TION ĈIAM ASERTIS, KAJ NENIAM 
KOMPRENIS KIAL, KIAM ILI AŬDIS MIN, FIDO KAD KARITATO ĈIAM FARIS EKZOR- 
COSIGNOJN, 


RIGARDU, 
PUĈJO: 71u ĈI ANONCETO 
ŜAJNE ESTAS TAŬGA POR 


NI/ PREFEREBLE, MI TU) 
KULTURO EST7AS ALVOKU ILIN? 


PLI KAJ PLI 
MISTRAKTITA, 
NIATEMPE. 


ONI AĈETAS 
ĴURNALON KAD) 
LEGAS NUR LA 
NEKROLOGIAJN 
KA) SPORTAJN 
PAĜOJN... 


INFORMIĜI, 
KLERIĜI, VIDI 
KIO OKAZASEN 
LA MONDO... 


KUTIME, MI TU) 
ĴETAS MIN AL LA 
PAĜO DE LA 
KOMERCAJ 
ANONCETOJ/ 

DO, BONE, MI ESTAS 
RAT-MAN, MI ĴUS LEGIS 
PRI VIA KURSO, TUJ 
POS1 LA NEKROLOGIA 

PAĜO, KA) ŜATUS 
DEMANDI ION PLI... 

DE BIGARADO AŬ, ALMENAŬ, 
SFRUZZ-ON/ 

MES, LAKURSOJ ESTASTUTEN 
SENPAGAJ. PRI LA BUFEDO: NI 
ANKORAŬ NE ORGANIZIĜIS, SED CERTE 
NI POVOS OFERI AL VI IUN SUBMARKON 






IDA MI KAJ 
IOA VI, KION 
VI OPINIAS? 








TEKNIKAJN DEMANDOJN, 
POR KOMENCI: CU VERE 
LA KURSOJ ESTAS 
SENPAGAJ KAD CU 
ESTOS BUFEDO DE LA 

URSO?? GH...DO, 
BONE CERTE, vI PLI 
AMUZIĜOS LERNANTE 


KION VI DIRAS, | |--ĈU MIPOVUS KUA- 
PUĈDOZHA, PORTI AMIKON? LI 


JES... 


ESTAS lOM TIMEMA, 
SED CERTE BONA 
URSO... 





Iu 


ICA 











VI ES1AS EGE AFABLA. 


UNU LASTAN DEMANDON, 
MI HAVAS... 
Mm = 







ESPERANTO 
ESTAS DANCO 


e 
La AA 





NOSSETTO 'oz 


Fonto: http://www.rotaryeclubesperanto.org/bildstrioj-kaj-identeco-inter-socia-kohereco-kaj-protekto-de-la-minoritatoj/ 

Ellernu 


Ju ... des 


Ju kaj des estas ĉiam uzataj kune kun pli aŭ malpli. Ju kaj des kunlabore montras, ke unu pli-esprimo 
dependas de alia. La ju-esprimo montras tion, kio regas. La des-esprimo montras tion, kio dependas. Se ju- 
pli-esprimo kreskas, ankaŭ la responda des-pli-esprimo kreskas: 

x Ju pli da mono ni havos, des pli rapide kaj bone tros kompreneble nia afero. (Orignala Verkaro) [Se la 
mono pliiĝos, tiam ankaŭ la rapideco kaj boneco pliiĝos]. 


Se oni uzas ju pli kune kun des malpli, temas pri kresko, kiu kaŭzas malkreskon. Inverse ju malpli kunlabore 
kun des pli montras, ke malkresko kaŭzas kreskon: 

x Ju malpli da bonodoro tli [= la floroj] havis, des pli fiere ili alte tenis sian kapon. (Fabeloj de Andersen) [Tiuj 
floroj, al kiuj mankis bonodoro, kompensis tion per fiere alta tenado de la kapoj]. 

x Ju pli grandaj lli fariĝis, des malpli ili volis tion toleri. (Fabeloj de Andersen) [Kiam ili kreskis en grandeco, 
ili malkreskis en toleremo]. 


Ju... tiom 


Baze des havas la saman signifon kiel tiom. La sola diferenco estas, ke des kunlaboras kun ju. Zamenhof 
tamen lafoje uzis tiom ankaŭ kune kun ju: 

x Ju pli da laborantoj estos, tiom pli rapide estos finita la granda konstruo. (Orignala Verkaro) [Estus nenia 
sencodiferenco, se oni ŝanĝus tiom al des. Des estas preferinda, ĉar pli kutima kaj tial pli klara]. 


Sola des 


lafoje des aperas sola, sen ju. Tiam ju-esprimo (ofte tuta frazo kun ju-esprimo) estas iel subkomprenata: 
X Baldaŭ lli ekamis la silenteman submajstron, kiu malmulte parolis, sed des pli multe laboris.(Fabeloj de 
Andersen) [Subkomprenata ideo: Ju pli malmulte oni parolas, des pli multe oni laboras]. 


Ofte sola des aperas en dufrazaj konstruoj, kie temas pri la vereco, la valideco, de la du frazoj: 

X Neniu iam gustumis tian supon, des pli neniu ion sciis pri la maniero de ĝia pretigado.(Fabeloj de 
Andersen) [ = Ju pli estas vere, ke neniu gustumis, des pli estas vere, ke neniu ion sciis pri la maniero de 
pretigado]. 


Sola des estas iafoje uzata kune kun ke-frazo, kiu montras kroman motivon por io: 
X Eble estos plej bone, se ni ĝin [= la historion] ankaŭ aŭskultos, des pli ke ĝi estas mallonga. (Fabeloj de 
Andersen) [Subkomprenata ideo: Ju pli mallonga estas historio, des pli facile estas ĝin aŭskulti.) 


Sola des povas ofte esti anstataŭigita per tiom. Eble estas konsilinde uzi des, se oni iel subkomprenas ju- 
ideon, kaj tiom, se nenia ju-ideo rolas. 


XJu... ju? 

En kelkaj lingvoj oni povas uzi la saman vorton por la dependa kaj la reganta pli-esprimoj. Tio ne eblas en 
Esperanto. AJu... ju“ ne havas sencon. La reganta (mal)pli-esprimo havu ju, kaj la dependa (mal)pli-esprimo 
havu des. Ne diru: “Ju pli rapide vi revenos hejmen, ju pli bone.“ Diru: Ju pli rapide vi revenos hejmen, des 
pli bone. Kompreneble ankaŭ “des... des“ ne eblas. Sed oni ja povas havi plurajn ju-esprimojn, kiuj kune regas 
unu aŭ plurajn des-esprimojn (aŭ simile): Ju pli zorge kaj ju pli malrapide vi faros la laboron, des pli kontenta 
kaj des pli ĝoja mi fariĝos. 











Fonto: Plena Manlibro de Esperanta Gramatiko (= PMEG), celas ordinarajn Esperantistojn, kiuj volas studi la gramatikon, vortfaradon, 


skribon kaj elparolon de la Internacia Lingvo. Ĝi estas unuavice praktika lernilo, ne teoria verko por lingvistoj. 








Brazila Kongreso 
de Esperanto 
37-a Brazila Esperaritista Junulara Kohgreso 


sorriso- MI 
de la'15=a ĝis la18-a de julio de 2017 





La 52-a Brazila Kongreso de Esperanto kaj la 57-a Brazila 
Esperantista Junulara Kongreso okazos en la urbo Sorriso, Mato 
Grosso, de la 15-a al la 18-a de junio 2017. Jam eblas al vi aliĝi! 
Aliru: http://belabutiko.esperanto.org.br/abonservo/index.php/adesao.html 


Ĉiutagaj flugoj de flug-kompanio Azul al 
flughaveno de Sorriso/MT (SMT). 


Azu l s Alia flughaveno proksime de Sorriso estas de la 


urbo SINOP (OPS), 80 km ĝis Sorriso. 


Linhas Aereas Brasileiras 








Remetente: 
Liga Braslletra de Esperanto 
SDS, Ed. Venancio II - sala 303 


70393-902 Brasilia-DF 

Esperanto kaj lingva diverseco: Internaciaj lingvoj kaj internaciaj homaj rajtoj: La Danĝera lingvo - (Nova eldono-2016): 
Intervjuo kun Claude Hagege - Intervjuis Robert Phillipson, UEA, 2002. 19 paĝoj. 21cm Ulrich Lins, UEA, 2016. 375-24 paĝoj. 
Francois Lo Jacomo, UEA, 2006. 16p. 21cm 19cm 

INTER LINGVOJ: 

Pri vagabondoj kaj friponoj, pri damoj 
kaj kavaliroj: Louis Couperus. UEA, 2008. 
180 paĝoj. 21cm 


Tamen ĝi moviĝas!: 
Div.. Red. Michela Lipari kaj Humphrey 
Tonkin. UEA, 2015. 152 paĝoj. 24cm 

